BRATISLAVA. Cyprus preradil Slovenskú republiku spomedzi zelených krajín medzi oranžové krajiny, teda také, v ktorých platí vyššie riziko nákazy. Rozhodnutie cyperskej vlády vstúpi do platnosti vo štvrtok 23. septembra.
Ministerstvo zahraničných vecí a európskych záležitostí SR o tom informuje na svojej webovej stránke.
Do krajiny tak môžu po novom aj naďalej bez obmedzení vstupovať zaočkované osoby, a to vakcínami od spoločností Johnson&Johnson, AstraZeneca, Pfizer/BioNTech, Moderna, Gam-COVID-Vac a BBIBP COVID-19.
Aj na očkovaných sa naďalej vzťahuje bezplatné náhodné testovanie na letiskách.
Pre nezaočkovaných platí od štvrtka 23. septembra povinnosť disponovať negatívnym výsledkom PCR testu, ktorý nesmie byť starší ako 72 hodín.
- Sledujte priebeh pandémie koronavírusu minútu po minúte
- Covid Automat: Tabuľka s aktuálnymi opatreniami a zákazmi
- Všetko o očkovaní vakcínou proti Covid-19 na Slovensku
- Vývoj počtu nakazených a mapa šírenia koronavírusu na Slovensku
- Ako postupovať, ak ste sa mohli nakaziť?